WhatsApp

WhatsApp er en proprietær flerplattforms direktemeldingsapplikasjon for smarttelefoner og enkelte tradisjonelle mobiler med internettilgang. I tillegg til å sende tekstmeldinger kan brukerne av applikasjonen sende hverandre bilder, video og lydmeldinger og sin plassering ved hjelp av integrerte kartfunksjoner.

WhatsApp Inc. ble grunnlagt i USA i 2009 av Brian Acton og Jan Koum, som begge var tidligere ansatte i Yahoo!, og er basert i Mountain View i California. Firmaet ble kjøpt av Facebook, Inc. i 2014 for 19 milliarder dollar.

I en bloggpost fra desember 2013 rapporterte WhatsApp at de hadde 400 millioner aktive brukere per måned. Per april 2014 hadde WhatsApp over 500 millioner aktive brukere, med 700 millioner bilder og 100 millioner videoer delt med tjenesten hver dag, og mer enn ti milliarder meldinger hver dag.

 Referanser 

 Eksterne lenker 



Kategori:Mobilapplikasjoner
Kategori:Meta Platforms
Kategori:Proprietær programvare
Kategori:Lynmeldingsprogrammer
Kategori:Programvare fra 2009